Speurders, geraamtes, kinderhelde, donkies, 'n rofstoeier, 'n president en 'n gorilla – dit is maar 'n klein deeltjie van wat ons in Junie aan julle bied.
Alet Gouws is terug in Karibib. Hoekom weet hy nie, maar hy is nie seker dat dit goeie nuus is nie, want …
Lang arms is vir dans gemaak. Dis egter 'n ou, bekende gevoel: Jy brand om jou blokkiesraaisel in te vul, maar kan om die dood nie uitmaak wat in daardie blokkies staan nie, maak nie saak hoe ver of hoe naby jy die boek hou nie! Hier is nou uiteindelik 'n oplossing, en dit het niks met 'n bril uit te waai nie: Ons eerste grootdrukblokraaiboek!
As jy steeds jou arms wil strek, gryp iemand om mee te dans.
Die boek kos minder as R100, maar sal ure se vermaak verskaf. Dit is dus goeie waarde vir geld.
Niefiksie vir beginnerlesers
Hoezit! Die wonderwêreld van die ruimte
Meer as tweeduisend jaar gelede het iemand 'n bekende gedig oor die sterre geskryf. Daardie verwondering is steeds met ons, al weet ons vandag soveel meer as die digter wat Psalm 8 geskryf het.
Ontdek die ruimte met hierdie boek propvol prettige feite en aktiwiteite! Daar is 48 bladsye vol fassinerende feite, volkleurfoto's en hope aktiwiteite, speletjies en kopkrappers waarmee jy sterrestelsels kan verken. Hierdie boek gaan jong feitevrate se tone te laat omkrul van lekkerkry!
Die temas en aktiwiteite wat deel is van hierdie reeks, maak hierdie boeke die perfekte hulpbron vir skoolprojekte en sal sorg vir ure se prettige vermaak by die huis.\
Illustrasies: Dawn Machell
Krokodil is kwaad: 9780799388596
Skaap is bang: 9780799388602
Eekhoring is hartseer: 9780799388619
Seekoei is gelukkig: 9780799388626
Beer leer om te deel: 9780799388633
Hamster leer om te help: 9780799388640
Katjie leer om te luister: 9780799388657
Hondjie leer goeie maniere: 9780799388664
Almal het soms 'n af dag. Hierdie oulike reeks boeke is ontwerp om kinders meer oor emosies en sosiale vaardighede te leer. Elke storie fokus op en verken 'n spesifieke emosie of sosiale vaardigheid. Die stories is in eenvoudige, verstaanbare taal geskryf, en die pragtige illustrasies sal kinders boei en vermaak terwyl hulle lees. Agterin elke boek is vrae oor die storie. Dit gee volwassenes die geleentheid om die aangeleenthede te bespreek wat in elke boek aangeraak word, en op die tema voort te bou.
As konsultante vir hierdie reeks, het Alison Walker en Sarah Davis advies oor alle aspekte van die teks en illustrasies gegee. Walker (B.Ed) is 'n kleuterskoolonderwyser met meer as 20 jaar ondervinding in preprimêre onderwys vir kinders tussen twee en vier jaar oud. Sy lei ook verskeie opvoedkundige groepe, wat wissel van kleuters tot kinders jonger as vyf jaar. Davis (B.A. Hons, M.A.) is 'n ervare skrywer en redakteur van kinderfiksie en niefiksie, met 'n M.A. in Geïntegreerde Kinder- en Adolessentterapie.
404 redes om te lag!
101 Dieregrappe: 9780799389586
101 Klop-klop-grappe: 9780799389593
101 Lawwe grappe: 9780799389609
101 Pousegrappe: 9780799389616
24 bladsye elk
Wat is geel en rond en jaag bo-oor 'n rooi lig? 'n Suurlemoen sonder brieke.
Wat is die beste manier om 'n apie te vang? Klim in 'n boom en maak 'n geluid soos 'n piesang.
Wat kan erdvarke kry wat geen ander dier op aarde kan kry nie? Baba-erdvarkies.
Wat is geel en het vier wiele? 'n Piesang. Jammer, ek het gejok oor die wiele.
Klop-klop. Wie's daar? 'n Bazoeka. 'n Bazoeka wie? 'n Bazoeka uit die buitenste ruimte!
Illustrasies: Stephen Wallace
Illustrasies: Alistair Ackermann
Al die spannende strokiesprente is nou almal in een!
Sy naam is Snoet. Agent James Snoet. Hy is 'n speurder. Klink gevaarlik, nie waar nie?
Wel, moenie vir die mensdom vertel nie, maar James is baie vergeetagtig. Die meesterbrein agter Snoet se suksesse, is Felino.
Ja, niemand anders nie as sy kat, Felino. Dié slim Siamees is 'n katjie wat jy nie sonder handskoene moet aanpak nie. Hy mag nou wel reeds agt van sy nege lewens verloor het, maar Felino skrik vir net mooi niks!
Saam het dié gedugte speurderspan al die geheim agter die verdwyning van die kosbare Botterdiamant ontrafel, 'n gevaarlike wapen genaamd die Genugtig uit gevaarlike skurke se kloue teruggekry en 'n BBH (Baie Belangrike Hond) se lewe beskerm.
Met hierdie reeks doen François Bloemhof en Alistair Ackermann baanbrekerswerk om eg Afrikaanse strokiesboeke vir kinders te skep. Die Agent Snoet-reeks is uiters gewild. Van die enkeltitels in hierdie reeks is meer as 42 200 kopieë verkoop.
Dit is Dina Botha se eerste omnibus! Dina Botha is een van die suksesvolste skrywers in Afrikaans. Sedert Februarie 2013 was Dina Botha 192 keer op Nielsen Bookscan se Top100 vir fiksieverkope.
Hierdie omnibus is 'n samestelling van drie van haar vorige Romanzas, Sy rooikopbaas, Liefste Willemientjie en Liefdeskrale.
Sy rooikopbaas: Voor Sandra haar oë uitvee, sit sy met 'n manlike "sekretaresse" – Ryk Willemse. Maar haar firma word skielik bedreig, Oumsie soek verbete vir haar 'n man, en sy begin wonder: Is sy 'n verstokte oujongnooi, mannetjiesagtig, 'n rooikopheks?
Liefste Willemientjie: Wilmien het lankal vergeet om aan haarself te dink. Ná haar ouers se dood moet sý sorg, voog van haar vyf broers en suster wees, boer – al maak Rhys du Randt weer die vrou in haar wakker.
Liefdeskrale: Platsak moet rykmansdogter Esté oorleef, haarself bewys. Sonder haar ontwerpersklere, -skoene, sportmotor. Schalk Brink word haar baas, 'n man wat vroue vir brekfis opeet. En Esté moet net keer. Sy vlam mag haar nie ook skroei nie.
Ballet is alles in Karmi Schoeman se lewe. Plek vir mans is daar nie, veral nie getroude mans met dwalende oë nie. Dat die lummel van 'n Jaco Liebenberg haar interesseer, krap net haar planne deurmekaar.
Toe 'n sesjarige tweeling by die kleuterskool inskryf, raak Alice dadelik op hulle verlief. Die wewenaar-pa, Sean O'Connor, wat lyk soos 'n beneukte Viking-afstammeling, is egter die probleem. Hy en sy perfekte aanstaande glo slegs aan die harde realiteit en nie in Alice se sprokies nie.
Lisa oortree die belangrikste vereiste van haar skynverhouding met Roodt − sy raak verlief, en later lief vir hom. Hul skynhuwelik is haar ouers se reddingsboei, dus bêre sy haar liefde weg. Maar Roodt begin ook sy eie reëls verbreek. Lizelle von Wielligh is 'n debuutskrywer.